আদিবাসী বর-কনেদের সঙ্গে নাচলেন মমতা ব্যানার্জি (ভিডিও)
নিজের পরা শাড়ির ওপর ক্ষুদ্র নৃতাত্ত্বিক গোষ্ঠীর পোশাক পেঁচিয়ে ধামসা মাদলের সঙ্গে নাচলেন পশ্চিমবঙ্গের মুখ্যমন্ত্রী মমতা ব্যানার্জি। বৃহস্পতিবার দুপুরে মালদহের গাজোলের একটি অনুষ্ঠানে গিয়ে নাচে অংশ নেন তিনি।







কেউ কেউ তার নাচ দেখে মুগ্ধ হয়ে আরেকটু নাচতে আবদার করলে তাতেও সায় দেন তৃণমূল কংগ্রেস নেত্রী। মূলত ক্ষুদ্র জাতিগোষ্ঠীর কাছে নিজেকে পৌঁছাতেই এমন উদ্যোগ নিয়েছেন তিনি।




ক্ষুদ্র নৃতাত্ত্বিক গোষ্ঠীর পরিবারের মধ্যে একটি গণবিয়ের আয়োজন করা হয়েছিল। তাতে যোগ দেন গাজোল, হাবিবপুর ও বামোনগলা থেকে অন্তত ছয়শ বর-কনে। মমতা তাদের আশীর্বাদ করেন ও উপহার তুলে দেন।
নববিবাহিতদের ২৫ হাজার রুপি করে আর্থিক সহায়তা দেন মমতা। এ সময় বর-কনেকে মমতার পা ছুঁয়ে সালাম করতে দেখা গেছে।
মমতা বলেন, আজ যারা বিবাহবন্ধনে আবদ্ধ হয়েছ, তোমাদের সবার মঙ্গল কামনা করছি। তোমার আমাদের গর্ব। সবাইকে আশীর্বাদ করছি।
‘এভাবে বাংলার আদিবাসী ও উপজাতি অধ্যুষিত এলাকায় এই গণবিবাহের আয়োজন করা হবে। এতে যদি ১০ হাজার গণবিবাহ দিতে হয়, সেই বিয়ে আমি দেব।’
একই সঙ্গে গাজোলে তপসিলি জাতি ও জনজাতিদের জন্য পেনশন, বার্ধক্য ভাতা ও কৃষকদের বার্ধক্য পেনশন দেয়ার কর্মসূচি ঘোষণা করেন তিনি।

নিজের পরা শাড়ির ওপর ক্ষুদ্র নৃতাত্ত্বিক গোষ্ঠীর পোশাক পেঁচিয়ে ধামসা মাদলের সঙ্গে নাচলেন পশ্চিমবঙ্গের মুখ্যমন্ত্রী মমতা ব্যানার্জি। বৃহস্পতিবার দুপুরে মালদহের গাজোলের একটি অনুষ্ঠানে গিয়ে নাচে অংশ নেন তিনি।